
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ……………../ ……………...… г.
ДО 

ОБЩИНСКИ СЪВЕТ

ГР.ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград
Относно: Промяна на програмата за капиталови разходи на Община Златоград за 2023 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Програмата за капиталови разходи на Община Златоград за 2023г. e приета от Общински съвет - Златоград с Решение № З 733 от 19.09.2023г. и допълнена с Решение № З 798 от 17.10.2023г. 
Към 30.11.2023 г. на основание чл.51, ал.2 и чл.56, ал.2 от Закона за публичните финанси, в изпълнение на актове на Министерския съвет, в бюджета на Община Златоград за 2023г. и в Програма за капиталови разходи за 2023г., са отразени промените в резултат на получените от държавния бюджет и от други бюджети трансфери, както следва:
1. Получен трансфер от Министерството на регионалното развитие и благоустройството (МРРБ), в размер на 10 000 лв., съгласно писмо с вх.№ 04-00-210/26.09.2023г. – аванс  по Споразумение № РД-02-30-28/15.09.2023г. на обща стойност 36 000 лв, сключено между Община Златоград и МРРБ  за инженерно–геоложко проучване на обект: „Укрепителна стена на общински път за с.Страшимир, в участъка при км.1+450“, в обхвата на свлачище № SML 11.68759-01, община Златоград“. 
Промяната е отразена във Функция 06: Жилищно строителство, благоустройство, комунално стопанство и опазване на околната среда, Дейност 624- Геозащита, по параграф 52-00 Придобиване на ДМА;
2. Получен трансфер от МРРБ, в размер на 196 105 лв., съгласно писмо с вх.№ 04-00-275/08.11.2023г. – по Допълнително споразумение № 1 към Споразумение № РД-02-30-30-111/26.10.2022г., сключено между Община Златоград и МРРБ за СМР на обект: „Рехабилитация, реконструкция и благоустрояване на ул. „Христо Ботев", гр. Златоград от о.т. 969 до о.т. 790, гр.Златоград. 

Промяната е отразена във Функция 06:Жилищно строителство, благоустройство, комунално стопанство и опазване на околната среда, Дейност 606- Изграждане, ремонт и поддържане на улична мрежа, по параграф 51-00 Основен ремонт на ДМА за обект № 23: „Рехабилитация, реконструкция и благоустрояване на ул. „Христо Ботев", гр. Златоград от о.т. 969 до о.т. 790, гр.Златоград, като със сумата от 196105 лв. е увеличена годишната задача от 202326 на 398 431 лв.;

3. Получен трансфер от Министерството на младежта и спорта (ММС),  в размер на 160 847,08 лв., съгласно писмо с вх.№ 04-00-159/31.07.2023г.- по сключен договор № 23-00-82/17.06.2022г. между ММС и Община Златоград. 

Промяната е отразена във Функция 07: Култура, спорт, почивни дейности и религиозно дело, Дейност 714- Спортни бази за спорт за всички, по параграф 51-00 Основен ремонт на ДМА за обект № 54: „Обновяване на многофункционална спортна площадка за футбол на малки вратички, хокей на трева, хандбал, и тенис на корт в гр.Златоград“, като със сумата от 160 847 лв. е увеличена годишната задача от 68 975 на 229822 лв.;
4. Във връзка с получени трансфери от Министерството на финансите  за финансово осигуряване на дейности по национални програми за развитие на образованието, както и от предоставени средства по проект „Образование за утрешния ден“ финансиран от ОП „Наука и образование за интелигентен растеж, и докладни записки от директора на  СУ „Антим I“ гр. Златоград и от директора  на СУ „Св. Княз Борис I“ с.Старцево, по параграф 52-00 Придобиване на ДМА, функция „Образование“, дейност 322 - "Неспециализирани училища, без професионални гимназии" са включени следните обекти : 
· Закупуване на интерактивен дисплей и таблет за СУ„Свети Княз Борис I", с.Старцево на стойност  - 5 894 лв.

· Закупуване на преносими компютри – 3 бр. за СУ „Антим I“ гр. Златоград, на обща стойност 2400 лв.
· Закупуване на видеокамера и безжична микрофона система за СУ "Антим I", гр. Златоград, на обща стойност 3 300 лв.
· Закупуване на интерактивен дисплей – 3 бр. на стойност 10 500 лв.; Компютърен модул – 2 бр. на стойност 2000 лв. и лаптоп  на стойност 1 190 лв. 2 бр. или общо придобиване на ДМА за СУ „Антим I“ гр. Златоград – 13 965 лв.
На основание чл.124 от Закона за публичните финанси, предложението за допълване на Програмата за капиталовите разходи за 2023 г. на Община Златоград, с нови обекти, както следва:

С докладна записка с вх.№ 21-00-285/10.10.2023г. директора на детска градина „Снежанка“ , гр. Златоград, се предлага закупуване на електрическа фурна за кухненски блок на ДГ "Снежанка", гр.Златоград, на стойност 2 200лв., със средства по Единния разходен стандарт за 2023 г. на детската градина, което е отразено в Приложението във Функция 03: Образование, Дейност 311-Детски градини, по параграф 52-00 Придобиване на ДМА.
С докладна записка с вх.№ 21-00-335/15.11.2023г. от директора на СУ „Антим I", гр.Златоград, във връзка новооткрита паралелка с професия „Компютърен график“ и оборудване на езиков кабинет, се предлага да се включат в Капиталовата програма на Община Златоград за 2023 г., за сметка на бюджета на училището : закупуване на интерактивен дисплей на стойност 5600лв. и 2 броя преносими компютри на обща стойност 4394лв.

Предложението е отразено във Функция 03: Образование, по параграф 52-00 Придобиване на ДМА, като:

· В Дейност 322 – „Неспециализирани училища, без професионални гимназии" се включи: „Закупуване на интерактивен дисплей за СУ„Антим I", гр.Златоград, на стойност 5 600лв. ; и  
· В Дейност 326 – „Професионални гимназии и паралелки за професионална подготовка" се включи: „Закупуване на 2 бр. преносими компютри за СУ "Антим I", гр.Златоград, на стойност 4 394лв. ;

С оглед на гореизложеното, предлагам на Общински съвет гр. Златоград да приеме следното
                                                                   РЕШЕНИЕ:
На основание чл.21, ал.1, т.6 от Закона за местното самоуправление и местната администрация,  чл.124, ал.2 от Закона за публични финанси, чл.36, ал.2 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, чл.5, т.5 от Правилника за организацията и дейността на Общински съвет Златоград, неговите комисии и взаимодействието му с общинска администрация 
РЕШИ:
1. Одобрява промените в програмата за капиталови разходи на Община Златоград за 2023 г., по обекти, функции, параграфи и дейности, съгласно Приложението, неразделна част от настоящото решение;

2. Възлага на Кмета на Община Златоград да отрази промените в бюджета на Община Златоград за 2023г.
С уважение, 
МИРОСЛАВ ЯНЧЕВ

Кмет на Община Златоград
Изготвили:
Инж. Светла Букова
Главен експерт „Кадастър и регулация”
Дирекция „Устройство на територията”

Аделина Юрукова 

Главен експерт „Бюджет и местни приходи”

Съгласувал: 

Надя Мангарудова

Директор на дирекция „ФСД, Б, ЧР и МДТ”

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

